**Логопед жұмысының ерекшелігі**

Психологиялық-педагогикалық қолдау көрсету қызметі білім беру ұйымдарында ҚР президенті Қ.К. Тоқаевтың «Қазақстан Республикасының кейбір заңнамалық актілеріне инклюзивті білім беру мәселелері бойынша өзгерістер мен толықтырулар енгізу туралы» ҚР Заңы 2021 жылғы 26 маусымдағы №56-VII ҚРЗ. қаулысына сәйкес ерекше білім беруді қажет ететін оқушылардың қабілеттерін қалпына келтіруге немесе орнын толтыруға бағытталған.

Қазіргі таңда Астана қаласы №65 мектеп-гимназиясында 100-ден астам оқушыға психологиялық-педагогикалық қолдау көрсетілуде. Оқушылар арнайы мамандармен жұмыс жасау барысында олқылықтарын толтыруда. Логопед маманның көмегін қажет ететін балалардың көп бөлігі бастауыш сынып оқушылары. Себебі бұл жастағы ерекше білім беруді қажет ететін оқушыларда сөйлеу тілінің барлық компоненттері толық қалыптаспаған.

Соңғы жылдары сөйлеуінде бұзылыстары бар балалардың саны өсуде. Бұзылысқа ұшыраған дыбыстарды түзету – маңызды мәселелердің бірі болып табылады. Өйткені ол тек қана ауызша сөйлеу тілін күрделендіріп қана қоймай, жазбаша сөйлеу тілінің дамуына да кері әсер тигізеді. Дыбысталуында бұзылысы бар балада өзінің құрбы-құрдастарымен толыққанды қарым-қатынас бұзылған. Бұл өз кезегінде баланың бойында кемшілік комплексінің қалыптасуына әкеледі.

Дыбыстарды қоя білу әдістемесін жетік меңгеру өте маңызды аспект болып табылады. Бұл мәселемен көптеген зерттеушілер айналысқан: Т.Б.Филичева, Г.В.Чиркина, Л.Н.Ефименкова, М.Ф.Фомичева және т.б. А.И.Богомолова дыбыстарды келесідей реттілікпен қоюды ұсынады: ызың, ысқырық, аффрикаттар, үнді. Т.Б.Филичева дыбысталу кемістіктерін онтогенезде дыбыстардың пайда болуын ескере отырып, түзетуді ұсынады. Авторлар бір-біріне қарама-қарсы келетін дыбыстардың артикуляциясын бір кезде қоюға болмайтынын ескертеді. Сонымен бірге «С», «Р» сияқты қиын дыбыстармен бір кезде жұмыс істеген дұрыс емес. Себебі бұл көп энергияны қажет етіп, тез шаршауға әкеліп соқтырады.

Жұмыста жүйелілік пен кешенділікті орындай, сонымен қатар ұсақ қол моторикасын дамыта және есту арқылы қабылдауды жаттықтыра отыра, массаж бен медикаментозды емді қолданады. Жыл сайын күрделі, тұрақты бұзылыстары бар балалардың саны көбеюде.

Дыбысты қою, машықтандыру және дифференциация ұзақ уақытқа созылады. Дыбысталуды түзетуден басқа, логопедке сөйлеу тілінің барлық жағымен жұмыс істеуге тура келеді. Осындай қиын жағдайға тап болғанда логопедтер оқытудың эффективті жолдарын іздестіруде. Әр балада дұрыс дыбысқа жету жолы индивидуалды болып келеді.

Ал енді біреулері өз тәжірибесінде дыбысталуды түзетуде айна арқылы көзбен бақылауды қолданады, бірақ баланың кинестетикалық сезіміне ерекше көңіл бөлінеді. Баланың айнаға қарамай, логопедтің артикуляциясының мүшелеріне еліктеу қабілеттілігін қолдану және артикуляциялық жаттығуды орындауда өзінің бұлшықеттік сезіміне сүйену қажет. Логопедиялық тәжірибе бұл тәсілдің эффективті екенін көрсетеді.

Сонымен қатар логопед пен баланың арасындағы эмоционалды контактының маңызы өте зор. Жағымды күйде материал жақсы меңгерілетінін ескере отырып, әр бір сабаққа эмоционалды бояу беріп, баланың эмоционалды ортасына әсер ету қажет.

Саусақтық гимнастика самомассаждың үйлесімділігі сабақтардың эффективтілігін жоғарылатады. Саусақтың ұсақ қимыл-қозғалыстарын дамыту бүгінгі таңда аса өзекті.

Сонымен бірге фонематикалық қабылдауды, зейінді, бейнелі ойлауды, есте сақтауды дамытқан жөн.

Түзетушілік жұмыста әр түрлі дәстүрлі емес әдістер мен тәсілдерді қолдану балалардың шаршауын баяулатып, танымдық белсенділігін жоғарылатады, логопед жұмысының нәтижелелігін көтереді.

Тіл күрделі құбылыс. Тіл оймен, ойлаумен тікелей байланысты. Адам ойын тіл арқылы жеткізеді, жүзеге асырады. Адам өзінің білген, ойлаған, түсінген, таныған ұғымдарын, ойларын екінші біреуге тіл арқылы баяндайды, хабарлайды.

Жақсы сөйлеу тілі – баланың жан-жақты толыққанды дамуындағы ең негізгі шарттардың бірі. Баланың сөйлеу тілі неғұрлым бай және дұрыс болса, соғұрлым өз ойын айтуға жеңіл, оның қоршаған ортаны тану мүмкіндігі кең, құрбылар мен ересектермен қарым-қатынасы толық және мәнді, оның психикалық дамуының жүзеге асуы белсенді болады. «Сөйлеу тілі адам затының маңызды психикалық функциясы болып табылады. Бала тілді меңгере отырып, түсініп-ойлау, қоршаған шындықты жалпылай бейнелеу, өз ниеті мен әрекетін санадан өткізу, жоспарлау және басқару қабілеттерін иемденеді» деп Р.Е.Левина айтып кеткен. Сондықтан бала тілінің уақытында қалыптасуының, оның таза және дұрыстығының, белгілі бір тілдің жалпы нормаларынан түрлі ауытқушылықтар болып саналатын әр алуан бұзылыстарды жою және алдын-алудың қамын ойлау қажет.